Դեոդատը գրել է լատիներեն (5 գիրք), գերմաներեն (3 գիրք) եւ արաբերեն աստվածաբանական եւ բարոյախրատական գործեր (որոնցից մոտ 6-ը անտիպ գործեր են՝ ձեռագրեր), եւ որոնք սովորաբար ունեցել են շատ երկար անվանումներ։ Դրանց մեծ մասը, ինչպես նաեւ մի քանի ձեռագրեր, պահպանվում են Պրահայի ազգային գրադարանում եւ կենտրոնական արխիվում, ինչպես նաեւ Բռնո եւ Օլոմոուց քաղաքների գրադարաններում։ Ի դեպ, Չեխիայի ազգային գրադարանում գտնվող ձեռագրերից երկուսը վերամշակման բաժնում են։